ארז וינר

ארז וינר הוא קצין צה"ל במילואים בדרגת תת-אלוף. בשירותו הסדיר פיקד על גדוד דוכיפת ועל חטיבת עציוני והיה עוזר הרמטכ"ל, גבי אשכנזי. במילואים משמש כמפקד צוות התכנון האופרטיבי בפיקוד הדרום. עם גיוסו לצה"ל שובץ בחטיבת גבעתי ועבר הכשרה כלוחם, קורס מ"כים חי"ר ויצא לקורס קציני חי"ר. עם סיום הקורס עבר לחטיבת הנח"ל, בה שירת כמפקד מחלקה, כמפקד פלוגה וכסמג"ד, ולקח חלק בלחימה בדרום לבנון. לאחר מכן שימש כראש לשכתם של אלוף פיקוד הצפון, גבי אשכנזי, ושל סגן הרמטכ"ל, שאול מופז וכמפקד גדוד דוכיפת, אותו הוביל בלחימה נגד הטרור הפלסטיני באינתיפאדה השנייה. בתפקידו הבא שימש כקצין אג"ם אוגדת איו"ש, ב-2005 מונה למפקד חטיבה 408 ומילא תפקיד זה במהלך מלחמת לבנון השנייה, במקביל פיקד על המרכז לאימונים טקטיים במל"י עד 2008. בשנים 2008 עד 2011 שימש עוזר הרמטכ"ל, גבי אשכנזי. במסגרת זו לקח חלק פעיל במה שהפך לפרשת הרפז. המסמך הועבר מבועז הרפז לווינר שהוציאו לתקשורת. ב-23 באוגוסט 2012 בעקבות החקירה של מבקר המדינה, החליט שר הביטחון דאז, אהוד ברק, שלא לאשר את מינויו של וינר לקצין חינוך ראשי, ועיכב את קידומו לדרגת תת-אלוף. ב-27 באוגוסט 2012 הפרקליט הצבאי הראשי, תא"ל דני עפרוני, הוציא חוות דעת ליועמ"ש יהודה ויינשטיין לפתוח בחקירה פלילית נגד הרמטכ"ל לשעבר גבי אשכנזי ועוזרו ארז וינר, בחשד לעבירה של מרמה והפרת אמונים, אך בפרקליטות, ובמשטרה לא נטו להעתר לדרישה והעדיפו לחכות לטיוטה הסופית של דוח מבקר המדינה בפרשת מסמך הרפז. בינואר 2013 לאחר שפורסם דוח מבקר המדינה בו הובעה ביקורת על וינר בחר האחרון לפרוש מצה"ל והרמטכ"ל בני גנץ קיבל את בקשתו. ב-19 במרץ 2014 נעצר יחד עם אבי בניהו ובועז הרפז בהקשר לפרשה, וכעבור יום שוחרר למעצר בית. בינואר 2016 החליט היועץ המשפטי לממשלה וינשטיין לסגור את תיק החקירה בעניינו (ביחד עם הרמטכ"ל לשעבר אשכנזי, ודובר צה"ל לשעבר אבי בניהו), בעילה של היעדר אשמה פלילית . לקראת הבחירות לכנסת העשרים ב-2015 הצטרף וינר למטה הבחירות של מפלגת יחד בראשות אלי ישי. בשנת 2015 החל לשמש כמנכ"ל החברה "יקבי ירושלים – אגודה חקלאית שיתופית". בשנת 2018 החל לשמש כפרשן הצבאי של חדשות ערוץ 20. החל מאפריל אותה שנה משמש בהתנדבות כראש המטה להשבת סגן הדר גולדין, ובאוגוסט מונה ליו"ר דירקטוריון מדרשת שדה בוקר וינר משרת במילואים כראש צוות התכנון המבצעי של פיקוד הדרום. באוקטובר 2018 הועלה לדרגת תת-אלוף. בינואר 2020, מונה וינר למשנה למנכ"ל של חברת וילי פוד השקעות משנת 2021 מנכ״ל החברה וב 16.9.24 הודיע על פרישה מתפקידו זה. מכהן כחבר הוועד המייעץ של תנועת הביטחוניסטים. וינר נשוי ואב לארבעה.אלון-בצלאל, אילן-משה, איתן-אליעזר, אלה-זהרה אח לגיא ערן וזיו. מתגורר בבית חורון. דן מרגלית ורונן ברגמן, הבור - הסודות האפלים מאחורי משבר המנהיגות החמור בתולדות צה"ל, אור יהודה: כנרת, זמורה-ביתן, 2011, מסת"ב 9789655179705 בן כספית, חמקן, אור יהודה: זמורה ביתן, 2013, מסת"ב 9789655525915 פליקס פריש, "הסרבנים הם סמרטוטים", באתר ynet, 10 בספטמבר 2002. יואב זיתון, הרמטכ"ל: ארז וינר לא יהיה קצין חינוך ראשי, באתר ynet, 23 באוגוסט 2012. יוסי יהושוע, משלם את המחיר: אל"מ ארז וינר מודח מצה"ל, באתר ynet, 13 בינואר 2013. אנשיל פפר, עוזר הרמטכ"ל אל"מ ארז וינר ימונה לקצין חינוך ראשי הבא, באתר הארץ, 3 באוגוסט 2010. עמוס הראל, ברמאללה עדיין לא מוחקים רחובות, באתר הארץ, 29 באפריל 2001. נווית זומר, יצא סוד נכנס יין: ארז וינר ינהל את יקב ירושלים, באתר כלכליסט, 27 במאי 2015. מכתביו תהליכים בבניין הכוח - איכות מול כמות, מערכות 435, פברואר 2011 . פרס לפיקוח על תקציב הביטחון, באתר הארץ, 29 במאי 2014. תנו לצה"ל עוד רגע לנצח, באתר וואלה, 24 ביוני 2014. לפגוע בחמאס בעזה, אך לא למוטט אותו, באתר וואלה, 1 ביולי 2014. הפלסטינים יודעים: השפם של המפכ"ל עשוי להטעות, באתר nrg‏, 4 באוקטובר 2015. דרישתו של בנט לשינוי בקבינט - חשובה והגיונית, באתר nrg‏, 28 במאי 2016. הרב"ט האסטרטגי, באתר ערוץ 7, 28 ביולי 2017. פרסום "מחוץ לקופסה": פגיעה ברורה ומיידית בביטחון המדינה, בעיתון מקור ראשון, 26 במרץ 2018 אתי אברמוב, "לפחות הפעם ההקלטות של ברק לא נמחקו", ידיעות אחרונות מסוף "24 שעות", ‏ 26.08.2015, עמוד 6. פליקס פריש, תוכנית בצה"ל: להקים חטיבת חי"ר חדשה שתפעל בשטחים, באתר ynet, 21 בנובמבר 2001. עמוס הראל, ברמאללה עדיין לא מוחקים רחובות, באתר הארץ, 29 באפריל 2001. מפקד גדוד דוכיפת סא"ל וינר: תקיפתנו לא נעשתה בשוגג, באתר ערוץ 7, 22 במאי 2001. חדשות נענע, מפקד גדוד 'דוכיפת': בתי בכירים ברשות משמשים כעמדות ירי, באתר nana10‏, 21 במאי 2001. פליקס פריש, "הסרבנים הם סמרטוטים", באתר ynet, 10 בספטמבר 2002. ברוך קרא, סגן ראש המוסד לשעבר היה מעורב בהעברת מסמך גלנט לתקשורת, באתר nana10‏, 1 בספטמבר 2010 עמוס הראל, מדליף המסמך קיבל אותו מידי עוזרו של הרמטכ"ל, באתר הארץ, 22 באוגוסט 2010. דו"ח הרפז: התככים יצאו משליטה, פוטש לא היה, באתר כלכליסט, 6 בינואר 2013 יואב זיתון, התגובות לדו"ח המבקר על מסמך הרפז, באתר ynet, 6 בינואר 2013 אמיר בוחבוט‏, דו"ח הרפז: "האיבה וחוסר האמון גברו על האחריות והשכל", באתר וואלה, 6 בינואר 2013 אלי סניור, פרשת הרפז: אבי בניהו וארז וינר נעצרו, באתר ynet, 19 במרץ 2014. החלטת היועץ המשפטי לממשלה ב"פרשת הרפז", באתר העין השביעית מנדי גרוזמן, אל"מ ארז וינר מצטרף למטה של אלי ישי, באתר nrg‏, 18 בפברואר 2015 נוית זומר, יצא סוד נכנס יין: וינר ינהל את יקב ירושלים, באתר כלכליסט, 27 במאי 2015 המינוי החדש של ארז וינר, באתר כיפה, 14 באוקטובר 2018. זומר, נווית, זינוק במכירות ויליפוד: צביקה ויליגר מינה עצמו למנכ"ל, באתר ynet, 25 במרץ 2021